**Dječji vrtić „KADUJICA“ BROJ RKP-a: 52098**

**30.svibnja 12 OIB:02527683076**

**Okrug Gornji Razina : 21**

**OIB:02527683076 Razdjel: Nema razdjela**

**Šifra djelatnosti prema NKD-u**: ***8510***

**Predškolsko obrazovanje**

**OBRAZLOŽENJE**

**OPĆEG DIJELA FINANCIJSKOG PLANA DJEČEG VRTIĆA „KADUJICA“**

**ZA RAZDOBLJE 2024. – 2026.**

**ZAKONSKI OKVIR**

Sukladno odredbama Zakonu o proračunu (Nar.nov.,br. 144/21), Pravilnika o proračunskom računovodstvu i Uputama Upravnog odjela za financije, gospodarstvo i komunalne djelatnosti Općine Okrug, proračunski korisnik , Dječji vrtić „KADUJICA“ ima obvezu izraditi Prijedlog Financijskog plana za 2024. godinu s projekcijama za 2025 i 2026. godinu.

U Uputama Upravnog odjela za financije, gospodarstvo i komunalne djelatnosti ,koje su u skladu sa Zakonom o proračunu, dani su rokovi predaje Financijskog plana Upravljačkim tijelima i novčani limiti koji se odnose na sredstva Osnivača, Općine Okrug.

**SADRŽAJ FINANCIJSKOG PLANA**

Sadržaj Financijskog plana je propisan Pravilnikom o planiranju u sustavu proračuna te je naveden u Uputama Osnivača.

Financijski plan sadrži OPĆI DIO Financijskog plana proračunskog korisnika koji se sastoji od Sažetka računa prihoda i rashoda i računa financiranja, Računa prihoda i rashoda i Računa Financiranje te POSEBNI DIO Financijskog plana koji se sastoji od plana rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Tabelarni prikazi sadrži izvršenje prethodne godine, plan tekuće godine, plan za 2024. godinu i projekcije za 2025. i 2026. godinu.

Također, sastavni dio Financijskog plana je i OBRAZLOŽENJE gore navedenog Općeg i Posebnog dijela.

.

**PLANIRANI PRIHODI I PRIMICI**

Planirani ukupni prihodi Vrtića za 2024 godinu se povećavaju za 11% u odnosu na 2023. godinu , a u projekcijama za 2025. i 2026. za 2-3 %.

Ovo povećanje isključivo se odnosi na Opće prihode i primitke od Osnivača Općine Okrug.

Vlastiti prihodi koje Vrtić ostvaruje prema Pravilniku o upisima ostaju jednako planirani kao i 2023. godine te je i u projekcijama isti iznos s obzirom da samo jedan roditelj sudjeluje u sufinanciranju usluge vrtića.

Prihodi od pomoći Ministarstva znanosti i obrazovanja u 2024.godini su planirani u većem iznosu te su i u projekcijama za 2025. godinu povećani zbog sredstava koje Ministarstvo osigurava za djecu s poteškoćama i djecu predškolske dobi.

Vlada Republike Hrvatske je 27.09.2023. godine donijela Odluku o dodjeli sredstava za fiskalnu održivost dječjih vrtića za pedagošku godinu 2023/2024 pa se očekuje znatno povećanje prihoda od pomoći što bi dovelo do smanjenja planiranih prihoda od Osnivača.

**PLANIRANI RASHODI I IZDACI**

Planirani ukupni rashodi Vrtića za 2024 godinu se povećavaju za 11% u odnosu na 2023. godinu , a u projekcijama za 2025. i 2026. za 2-3 %.

**Rashodi za zaposlene**

Povećanje planiranih rashoda za zaposlene u 2024. godini iznosi 9 % u odnosu na 2023. godinu, a u projekcijama je minimalno povećanje od 2% .

Povećanje od 9% u 2024. godini za rashode za zaposlene je u skladu s procjenom iznosa koja se temelji na sadašnjim elementima bruto plaće zaposlenih, doprinosa i ostalih rashoda za zaposlene. Prema Godišnjem planu i programu Vrtić planira upotpuniti upražnjeno radno mjesto logopeda.

**Materijalni rashodi**

Planirani materijalni rashodi se 2024. godine povećavaju za 14 % u odnosu na 2023. godinu a u projekcijama za 2025. i 2026. godinu za 5-6 %

Povećanje materijalnih rashoda je uvjetovano isključivo povećanjem cijena energije, usluga i dobara na tržištu.

**Financijski rashodi**

Planirani Financijski rashodi su smanjeni u 2024. godini kao i u projekcijama za 2025.godinu. U projekcijama za 2026. godinu su povećani s obzirom na stalne izmjene cijena usluga . Procjena je napravljena u skladu sa procijenjenim troškovima usluga platnog prometa.

**IMOVINA**

U 2024. godini planiraju se veći izdaci za imovinu. U planu je nabava garderobnih i zaštitnih ormarića za osoblje kuhinje, pomoćnica i domara u skladu sa Zakonom o rukovanju hranom, Zakonom o zaštiti na radu i u skladu sa HACCP sustavom koji je u Vrtiću implementiran u rujnu 2023. godine.

Planirana je i nabava klima uređaja u cilju dugoročnog smanjenja troškova kako ljeti za vrijeme trajanja dežurstva ne bi radio cijeli sustav hlađenja.

U projekcijama za 2025. i 2026. godinu planirana sredstva za imovinu su manja u odnosu na 2024. godinu pod pretpostavkom da je većina nedostataka otklonjena, a ostala oprema je još u jako dobrom stanju.

**PRENESENI VIŠAK PRIHODA**

Prilikom izvršenja Financijskog plana za 2022. godinu utvrđen je preneseni višakprihoda u iznosu od 2.740,26 eur koji je isključivo metodološke naravi i raspoređen je u Opće prihode i primitke koje vrtić ostvaruje od Osnivača Općine Okrug .

Raspodjela rezultata je utvrđena prilikom I. izmjena i dopuna Financijskog plana Dječjeg vrtića „KADUJICA“ . Prijedlog je usvojen od strane Općinskog vijeća Općine Okrug dana 27.04.2023. godine.

**CILJ RADA USTANOVE**

Cilj rada Vrtića je zadovoljno i sretno dijete uz praćenje suvremenih pedagoških standarda i zakonskih normi uz optimalno korištenje financijskih sredstava uvažavajući Financijski plan, prvenstveno prateći računovodstvene standarde i zakone, uz primjenu svih akata i procedura Dječjeg vrtića „KADUJICA“.